Antares
Store norske leksikon,Realfag,Astronomi,Sol og stjerner
Antares er det greske navnet til stjernen α Scorpii. Antares er den lyssterkeste stjernen i stjernebildet Skorpionen, og har en tilsynelatende størrelsesklasse på rundt 1. Antares er en rød superkjempe med en diameter som er omtrent 700 ganger Solens diameter. Den befinner seg i en avstand på 170 parsec (555 lysår) fra Jorden.
Antares er en dobbeltstjerne som består av α Scorpii (Antares) og α Scorpii B (kalt Antares B). Antares B har en tilsynelatende størrelsesklasse på 5,2.Antares befinner seg nær sentrum av stjernebildet og blir derfor ofte kalt «Skorpionens hjerte». Stjernen har en rød farge som gjør at den ligner på planeten Mars (Guden Mars er Ares på gresk), som har gitt opphav til stjernens navn. Les mer i Store norske leksikon stjerne superkjempe dobbeltstjerne Hertzsprung–Russell-diagrammet Eksterne lenker ESO: Beste bilde noensinne av en stjernes overflate og atmosfære